b'\n_START_ARTICLE_\nConor McGregor\n_START_SECTION_\n\xc5\xbdivljenjepis\n_START_PARAGRAPH_\nMcGregor se je rodil 14. julija 1988 v Dublinu na Irskem, o\xc4\x8detu Tonyju McGregorju ter materi Margaret McGregor. Kot otrok je igral nogomet in pri 12 letih za\xc4\x8del trenirati boks, ki mu je dal odli\xc4\x8dno podlago za poznej\xc5\xa1e treniranje me\xc5\xa1anih borilnih ve\xc5\xa1\xc4\x8din. Pred vstopom v UFC je Conor tekmoval v ni\xc5\xbejih MMA ligah, kjer se je z dobrimi nastopi strmo vzpenjal po lestvici. Leta 2013 mu je UFC kon\xc4\x8dno ponudil te\xc5\xbeko pri\xc4\x8dakovano pogodbo in tako je 6. aprila 2013 z dominanto zmago nad Marcusom Brimageom dokazal, da je ve\xc4\x8d kot vreden tekmovanja v UFC-ju. Njegova kariera je nato z vsako novo borbo napredovala, on pa je vedno bolj osvajal srca mnogih MMA navdu\xc5\xa1encev po celem svetu. _NEWLINE_Boril se je proti mnogim odli\xc4\x8dnim borcem, npr. Max Holloway, Dustin Poirier, Chad Mendes, Dennis Silver, Jose Aldo, Nate Diaz, Eddie Alvarez. Conor je prvi\xc4\x8d v karieri postal UFC prvak, ko je v zgolj 13 sekundah nokavtiral Joseja Alda, dolgoletnega UFC prvaka, ki je bil pred tem nepora\xc5\xbeen 10 let. Po 15 zaporednih zmagah je za njegov prvi poraz v UFC-ju poskrbel ameri\xc4\x8dan Nate Diaz, ki je McGregorja premagal s pomo\xc4\x8djo davljenja v 2. rundi. McGregor je Diaza premagal v rematch-u in tako spet postal lastnik \xc5\xa1ampionskega pasu. Novembra 2016 se je pomeril z Eddiejem Alvarezom, je imel prav tako kot McGregor \xc5\xa1ampionski pas, le da je bil ta iz vi\xc5\xa1je kategorije. McGregor je imel prilo\xc5\xbenost postati prvi borec v zgodovini, ki bi bil prvak v dveh razli\xc4\x8dnih kategorijah hkrati, kar je z dominantnim nastopom tudi dosegel. _NEWLINE_Leta 2017 je McGregor oznanil premor v karieri borca UFC, saj naj bi se v roku enega leta pomeril z dolgoletnim boksarskim prvakom Floydom Mayweatherjem. Borba je bila oznanjena za 26. avgust 2017 in je iz vseh mo\xc5\xbenih vidikov prinesla ogromne oglede, ogla\xc5\xa1evanje ter dobi\xc4\x8dek. McGregor je v Las Vegasu proti Mayweatherju izgubil v 10. rundi. Borca naj bi skupno zaslu\xc5\xbeila vsaj 400 milijonov dolarjev._NEWLINE_Medtem so McGregorju zaradi neaktivnosti odvzeli oba UFC pasova, njegovo ime pa se je tokrat v medijih za\xc4\x8delo pojavljati zaradi raznih izpadov. Med najhuj\xc5\xa1e incidente spada napad na avtobus poln borcev UFC, kjer je McGregor v okno avtobusa zalu\xc4\x8dal vozi\xc4\x8dek in s tem resneje po\xc5\xa1kodoval enega od njih. Sojenje o tem incidentu se je zacelo junija 2018.'